మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
రవిబాబు 'అదుగో' పందిపిల్ల సినిమా
విలక్షణమైన దర్శకుడు, నటుడు రవిబాబు ఈసారి ఎవరూ ఊహించనటువంటి కాన్సెప్ట్ తో ఏకంగా పందిపిల్ల మీద సినిమా తీస్తున్నారు...
TNN | Updated:
Jul 12, 2016, 05:27PM IST
డిఫెరెంట్ కామెడీతో 'అల్లరి' లాంటి సినిమా రూపొందించి తెలుగు తెరకు పరిచయమైన విలక్షణమైన దర్శకుడు, నటుడు రవిబాబు ఈసారి ఎవరూ ఊహించనటువంటి కాన్సెప్ట్ తో సినిమా రూపొందిస్తున్నారు. ఇప్పటివరకు చాలా మంది దర్శకులు కుక్కలు, కోతులను పెట్టి సినిమాలు తీశారు. కానీ రవిబాబు స్టైలే వేరు. ఏకంగా పందిపిల్ల మీద సినిమా తీస్తున్నారు. కొత్త నటీనటులు అభిషేక్ , నాభ హీరోహీరోయిన్లుగా నటిస్తుండగా వీరి మధ్య పందిపిల్ల ఎలాంటి పాత్ర పోషిస్తుంది ? అనేది తెరపైన చూడాల్సిందే. ఈ చిత్రానికి `అదుగో` అనే టైటిల్ ను ఫిక్స్ చేశారు. పందిపిల్లపై సినిమా చేయడం తొలిసారి కావడంతో ఈ విషయం తెలియగానే ఇండస్ట్రీలో సినిమాపై ఆసక్తి ఏర్పడింది. ప్రముఖ నిర్మాత నిర్మాత దగ్గుబాటి సురేష్ బాబు సపోర్ట్ తో ఇలాంటి విలక్షణ చిత్రాన్ని తెలుగు ప్రేక్షకులకు అందించడానికి రవిబాబు సిద్ధమయ్యారు. డి.సురేష్ బాబు, సురేష్ ప్రొడక్షన్స్ సమర్పణలో రానున్న ఈ చిత్రం ప్రస్తుతం పోస్ట్ ప్రొడక్షన్ కార్యక్రమాలను జరుపుకుంటుంది. ఇప్పటి వరకు ఎవరూ తెరకెక్కించని డిఫరెంట్ స్క్రిప్ట్ తో సినిమా రూపొందించడంలో ఎదురైన అనేక సవాళ్ళను దాటి సినిమాను త్వరలోనే ప్రేక్షకుల ముందుకు తీసుకురావడానికి సన్నాహాలు చేస్తున్నారు. త్వరలోనే ఆడియో, సినిమా విడుదల గురించి వివరాలు తెలియజేస్తామని నిర్మాతలు తెలియజేశారు.